b'\n_START_ARTICLE_\nStudentorganisasjonen ved Universitetet i Stavanger\n_START_PARAGRAPH_\nStudentorganisasjonen StOr ved Universitetet i Stavanger, bedre kjent med forkortelsen StOr, er den lokale studentorganisasjonen ved Universitetet i Stavanger._NEWLINE_Studentparlamentet er det \xc3\xb8verste organet i organisasjonen og best\xc3\xa5r av 19 medlemmer valgt i \xc3\xa5rlige valg ved listevalg. Valget avholdes p\xc3\xa5 h\xc3\xb8sten og funksjonsperioden til representantene er 1. januar til 31. desember. Studentparlamentet er studentenes valgforsamling til alle styrer og r\xc3\xa5d som er direkte underlagt Universitetets styre, samt til selve universitetsstyret. StOr er et medlemslag i Norsk Studentorganisasjon._NEWLINE_Studentparlamentet velger et arbeidsutvalg som er organisasjonens ut\xc3\xb8vende organ og har ansvar for den daglige driften. AU best\xc3\xa5r av leder, nestleder for l\xc3\xa6ringsmilj\xc3\xb8 og nestleder for utdanning. Universitetet har ogs\xc3\xa5 ansatt en organisasjonskonsulent p\xc3\xa5 fulltid for organisasjonen._NEWLINE_StOr er paraplyorganisasjon for alle studentorganisasjoner og linjeforeninger ved UiS og har ansvaret for samlingsforumet \xc2\xabEngasjert\xc2\xbb hvor felles problemstillinger og prosjekter tas opp._NEWLINE_Det finnes over 60 selvstendige studentorganisasjoner og foreninger registrert under StOr. Et annet forum under StOr er tillitsvalgtforum hvor de ulike studenttillitsvalgte fra institutt- og fakultetsniv\xc3\xa5 diskuterer felles saker og utfordringer._NEWLINE_StOr har kontorer midt p\xc3\xa5 Universitetsomr\xc3\xa5det p\xc3\xa5 Studentenes Hus.'